Ef fullyrðing samgönguráðherra um , - að vegna efnahagsástandsins verði að seinka öllum framkvæmdum allsstaðar á landinu , er rétt , - þá hljóta þær framkvæmdir að koma fyrst í röðinni sem fyrst var byrjað á að hanna og engst komnar í undirbúningsferlinu . Í samgönguáætlun sem nýlega var lögð fram á Alþingi á bls. 26 kemur skýrt fram að á árinu 2011 skal veita 220 mkr til Norðfjarðarganga og 1174 mkr til sömu framkvæmdar árið 2012 . Ekki verður annað ráðið af áðurnefndri samgönguáætlun en þetta séu einu fjárframlögin til jarðgangagerðar fram til ársins 2012 . Sem sé , - ekki ein króna í Dýrafjarðagöng . Vestfirðingar , - Dýrfirðingar , Barðstrendingar og annað áhugafólk um löngu , löngu tímabærar samgöngubætur á landleiðinni ; Bjarkarlundur - Þingeyri . Láið í ykkur heyra ! Veitið nú þingmönnum NV-kjördæmis stuðning og aðhald til þess að hnekkja því óréttlæti og grófu mismunun sem íbúar á suðursvæði Vestfjarða hafa mátt búa við í samgöngumálum áratugum saman . Höfundur er sviðsstjóri ráðgjafarsviðs Bændasamtaka Íslands